**Jesenske filmske počitnice na Socialni akademiji**

**INFORMACIJE ZA STARŠE**

**Plačilo prispevka**

Po prijavi vam bo naš tajnik poslal predračun za plačilo prijavnine na počitniški program. Prijava je potrjena s plačilom.

Plačilo v gotovini na kraju dogodka NI MOŽNO.

**Prehrana**

Organizirana sta toplo kosilo in 2 malici, kar je tudi vklučeno v ceno programa. Jedli bomo preprosto in zdravo.
Otrokom bo vselej na razpolago pijača (voda, sok ali čaj).

**Kaj naj imajo otroci s seboj?**

- Obleka: Otroci naj bodo oblečeni športno in vremenu primerno. Prvi dan lahko prinesete rezervna oblačila, ki jih lahko pustite v učilnici do konca delavnic. Za ustvarjanje v jutranjem in popoldanskem varstvu naj imajo otroci s seboj staro majico, ki jo lahko popackajo.

- Zaščita pred dežjem (dežnik, palerina).

- Če imate doma kompaktni družinski fotoaparat (povsem običajni, nizkocenovni), je priporočljivo, da ga ima otrok s sabo, da ga bo lahko uporabljal pri vseh delavnicah.

**Jutranje in popoldansko varstvo & oddaja otrok**

Jutranje varstvo z zanimivo animacijo se prične ob 7.30, dnevni program se začne ob 8.00 in konča ob 16.00, popoldansko varstvo bo trajalo do 16.30. Prosim bodite točni.

**Kontakt za informacije**

Rok (031 719 085, rok@socialna-akademija.si)

Pisarna (051 893 060, info@socialna-akademija.si)